Споразумях се заемът ти да бъде удължен за година.
Доста сте нагъл. - И аз много ви харесвам.
Връщам се в цивилизацията. Чудя се дали ще се срещнем отново.
Заливът е идеален.
Може да слезем на суша,
трябва само да си дръпнете пердетата.
Г-н Тренкром ни посъветва да не се доверяваме никому.
И дългът ни е с 200 паунда по-малко от сутринта.
Няма да те откупят от затвора!
Ако не бяхме в окаяно състояние, нямаше да го сторя.
Джордж е купил още от "Уийл Лежър".
Като основен акционер,
ще ми е от полза да проявявам по-здрав интерес.
Да обсъдим кусурите ми в по-удобно време, след като родиш детето ни.
Имаш син.
Не мислех, че ще доживея този ден.
"Уийл Грейс".
Предлагаш да станем партньори?
Да.
За рода Полдарк и за "Уийл Грейс".
Баща ми щеше да се изуми.
От новата ни машина?
И от четивото ми.
Мисля, че щеше да одобри и двете.
Тревитик превъзнася машината.
Източва вода при дълбочина 50 клафтера (90 м.)?
Надявам се.
Последният ни капитал току-що потъна там.
Свободната търговия е углавно престъп- ление. Отведете го в затвора в Труро.
Отдръпни се!
Не!
Тед!
Тръгвай!
Тед!
Върви!
Къде са ги заловили?
В залива Трегъна.
Трегъна?
С право си изненадана!
Последното място, на което очакваш да слезеш на суша.
Затова го избрахме -
пълно е със скали и яростни течения.
На лош късмет ли са случили?
Или някой ни е предал?
Господа, удоволствие е да споделите приключението ни.
Удовоствието е наше, г-н Полдарк.
Да ви кажа право, радостта напусна "Уийл Лежър",
откакто Джордж Уорлеган се сдоби с още дялове.
Носи се мълва за по-ниска печалба, дори затваряне.
Това няма да се случи, докато още имам финансов интерес.
Но вече е тъй малък, че е незначителен, колкото и моят.
Може само да прибираме дивидентите си
и да гледаме как други вземат решения.
Понастоящем обичта ни принадлежи на Грейс.
Има буен нрав, но поне е наша.
Да се захващаме за работа.
Сър.
Благодаря.
Тед Каркийк е бил арестуван.
Ще се изправи пред съда следобед.
Трябва да отида.
Коляното ми още ме боли, сър.
През цялото време?
Само когато се скове.
Сякаш някой е превъртял ключа и го е заключил.
Д-р Чоук посъветва да го отрежем.
Удобно решение, Чарли - за него.
Дръж го превързан за седмица,
докато пак дойда да те видя.
Не виждам нужда
да си губите времето тъй често, лекарю.
Розина е добре както си е.
Добре ще е, ако мога да помогна на дъщеря ви,
нали, г-н Хоблин?
Някой от вас ще ходи ли в съда?
Да видим как изпращат Тед на каторга?
Или още по-лошо. - Не говори така!
Тоз акцизен Въркоу е виновен. Не ще да си затвори очите.
Носи се мълва за доносник. - Откога?
Г-н Тренкром прати вест днес.
Г-н Тренкром едва ли напразно ще вдига тревога.
Но кой може да е?
Според Тренком може да е всеки.
Изискан ли изглеждам?
Опитай да изглеждаш строг.
Дали е най-добрият начин да помогна на Тед, чудя се?
Много си се нагиздил за мината, Франсис!
Трябва да ходя в съда, лельо.
В какво си обвинен?
Да изпълня дълга си като магистрат.
Елате, господарю Джереми, да ви почистим.
Рос, не бива да ходиш.
Тед е един от моите арендатори и работници.
И съучастник в свободната търговия!
Какво ще си помислят, ако му симпатизираш?
Че и ти участваш, което си е така!
Тази година вече устроиха три засади в залива.
Не е била в нашия залив, никой не може и с пръст да ме посочи.
Все още!
Какво искаш да направя?
Не ходи в съда
и кажи на Тренкром, че вече не може да ползва залива ни.
И да му спестим печалбата ни, та още по-малко да влиза вкъщи?
Това ли искаш?
Не се ли боиш като си помислиш, че един от нашите ни предава?
Естествено, разтревожен съм. Ще съм нащрек.
Ще се вглеждам дваж дори в най-близките ни приятели.
Ала все пак ще отидеш в съда?
Налага се.
Ще си взема шапката.
Каква е тази прозявка, Хорас?
Мястото ти се струва ужасно скучно след година в Лондон?
Няма нужда да оставаме дълго,
веднъж годежът ни да бъде обявен довечера.
Чичо Рей.
Каролайн, скъпа.
Готова ли си да приемеш съдбата си?
Дали г-жа Фиг има марципан за Хорас?
Да отидем ли в Труро и да ти вземем?
Значи е склонила за годежа?
Така ми се струва.
Ънуин, рядко устройвам събития,
а единствената причина за вечерята тази вечер
е за да го обявим.
Увери се, че ще има годеж.
Кашлицата се е влошила, лельо.
Да извикам ли д-р Чоук?
Сякаш искам да ми източат кръвта.
Вече съм повикала някого.
Д-р Енис?
Някой по-здравомислещ.
С това се изчерпват доказателствата, ваша чест.
Само ще добавя, че се надявам да изпратите тези мъже на бесилото,
как иначе ще преустановим порочната търговия по бреговете ни?
Благодарим ви за усърдието, г-н Въркоу. Може да се оттеглите.
Ясен случай, мисля,
в контекста на чудовищните събития, развиващи се във Франция?
Съгласен съм с вас, сър.
Моята грижа е...
Която споделям, е как да уравновесим тежката присъда
с проява на милосърдие.
Проява на милосърдие?
Както вие бихте се изразили, наш дълг е да уталожим бунта,
не да го подклаждаме.
Но наказанието...
Съгласен съм, не бива да е трънен венец,
който гордо да носят.
Щом искат да се правят на мъченици...
Нека ги разочароваме.
И двамата познаваме този тип -
пълни мързеливци.
Един поглед стига.
Да ги осъдим на последното, което биха желали.
На унизителна,
превиваща гърба работа,
без капчица достойнство.
Осъдени сте на три месеца тежък труд.
Хвала на бога!
Свалям ти шапка, Франсис.
Изигра го в собствената му игра, нещо, което аз никога не съм постигал.
Ще можеш ли да живееш със себе си?
Така мисля.
Знам със сигурност, че Халс има в избата си бренди,
пристигнало контрабандно.
Това не бива да те успокоява.
С неразкрит доносник
едва ли ще е последното дело, разглеждано в съда,
а и приятелят ни Халс ще държи следващия да си плати.
Д-р Енис.
Как е затънтената ни провинция?
Доста по-скучна от Лондон, предполагам.
Правилно предполагате.
Тъкмо съм се върнал, а вече се прозявам.
Ще ми предпишете ли нещо ободряващо?
Интересът ви към рудодобива не ви ли въодушевява?
Напротив.
Може би интересът ви към "Уийл Лежър" не е свързан само с миньорство?
Дочух, че вече сте лекар на Килеуарен.
Г-н Пенвенън е в добро здраве, рядко го виждам.
Аз пък често виждах племенницата му в Лондон.
Надявам се, че е добре.
Не ви ли е писала?
Не съм го и очаквал.
Предполагам тогава, че пристигането й днес с Ънуин
за специалното им обявление довечера
няма да ви причини неудобство?
Ни най-малко. Желая ви приятен ден, сър.
Виж ти, д-р Енис.
Колко забавно!
Г-це Пенвенън.
Как е скорбутът в Соул?
По-добре, благодаря ви.
Картофите станаха тази година, имаше и ябълки.
Ами портокали?
Нямало ли е други дами наоколо,
които да помолите,
докосвайки сърдечните им струни в името на благотворителността?
Надявам се, че сте здрава, г-це Пенвенън.
Желая ви приятен ден.
Срещаме се след година отсъствие,
а нямате добра дума да ми кажете?
Старомоден съм в това отношение, г-це Пенвенън.
Мисля, че и двете страни трябва да се държат културно.
Ще ме извините ли?
Верити!
Скъпи мои!
Как е тя?
По-добре, след като те вижда.
Докато узнае, че ще остана само няколко дни.
Хубаво е, че си у дома.
Блудният син се завърна.
Как беше Лондон?
Въодушевяващ, приютява много чудесни банки.
Чудя се, не е ли време да имаме собствена в Труро?
Имам новини за интересен документ.
Полица за 1000 паунда при лихва от 40%.
Заемодателят смята, че няма да си види парите.
Ако предложим да откупим дълга...
И защо да го правим?
Защото длъжникът ще падне в ръцете ни.
Много си весела тази вечер.
Може би защото Джереми е в леглото,
а ние ще вечеряме в Килеуарен
след като цяла година ядем ряпа и картофен пай.
Гледай да не прекалиш с портвайна
и да не препънеш избраника на Каролайн Пенвенън.
Ако го сторя, съпругът ми може да ми обърне внимание.
Толкова ли те пренебрегвам напоследък?
Питай другата си съпруга - Грейс.
Много по-уморителна е от теб,
но не е тъй прелестна.
И довечера ще имаш очи само за мен?
Довечера ще имам очи само за теб.
Нова рокля?
Де да беше!
Ами ти?
Как ми се ще!
Ще влизаме ли?
Не сте ли съгласен, че откакто станах депутат
Корнуол е по-хубаво място?
В какво отношение?
Само днес видяхме ареста на още контрабандисти.
И смятате, че заслугата е ваша?
Превърнах в своя мисия обуздаването на беззаконието сред простолюдието.
Което ми напомня да потърся съвета ви
относно възмутителната липса на банкови учреждения в Труро.
Неловко?
Не и за мен.
Последния път, когато се видяхме, той беше наопаки.
Едва ли ще иска да го повтори.
Моля, сядайте всички!
Благодаря ви, сър.
Пак заповядайте.
Тук ли трябва да седиш, Ънуин?
Нима компанията ми в Лондон не ти беше достатъчна?
Надявам се да стане официална след днешната вечер.
Капитан Полдарк, да сте се забърквали в неприятности,
докато ме нямаше?
Много ме забавлявахте на последното си явяване в съда.
Старая се да го избягвам, доколкото е възможно, госпожо.
Като водите добродетелен живот?
Стремя се, госпожо,
но често не ми се удава.
Изумително красива е, нали?
Вярваш ли в поговорката - далече от очите,
далече от сърцето?
При мен винаги е било така.
Както би следвало да знаеш.
Така ли? Вече рядко се виждаме.
Не знам дали изобщо те познавам.
Нито пък аз, едва ли е изненададващо.
Доколко изобщо сме се познавали?
Дори преди.
Преди да заминеш?
Струва ми се преди цял живот.
В някои отношения.
Значи сте се върнали, капитане.
Да, госпожо.
Повали ме треска и се върнах, за да се възстановя.
Е, несъмнено с радост ще проучите заливите наоколо.
Контрабандисти ли издирвате, сър?
Нали при последното ви идване сте успели да ги заловите?
Да, но умеят да се изплъзват, госпожо.
Никога не може да си сигурен как са се прикрили.
Надявам се да не ме подозирате за една от тях!
Едва сега осъзнавам колко млада си била,
когато обеща да се омъжиш за мен.
Бях достатъчно голяма, за да взимам собствени решения.
Да се съгласим, че си била млада,
а после си ме мислила за мъртъв.
Дали?
Или си въобразявах, че обичам Франсис повече?
Твърде скоро осъзнах грешката си.
Говориш така от любезност, нали?
Ако е така, го правя въпреки себе си.
Толкова ли е удивително жена,
веднъж променила решението си, да го промени втори път?
Не може ли жена да обича двама мъже?
Не може ли мъж да обича две жени?
Аз съм с Франсис и съм щастлива,
приличаме си в много отношения,
ала късче от сърцето ми винаги ще бъде твое,
както късче от твоето винаги ще бъде мое.
Отнасяй се почтително към мен, когато се оженим.
Ако настъпи този ден.
Определи го тогава, Каролайн, умолявам те.
Не понасям просяците.
Как ме дразниш само!
Вбесяваща жена!
Как е приятелят ви д-р Енис?
Женен за работата си, госпожо,
няма време за развлечения.
Смятате ме за развлечение?
Не бих си позволил да ви свързвам с д-р Енис,
но съм убеден, че ви желае само доброто по повод годежа ви.
Леля Агата много ми се разсърди, че ви извиках.
Какво й е?
Има кашлица, възпалено гърло и както ми обясни - треска -
но не откривам признаци.
Не ми трябва лекар.
Малката Верити напълно е в състояние да се грижи за мен.
Ала когато дойде време тя да се върне у дома...
Това е домът й.
Какво я занимава другаде?
Съпруг?
Тренуит не е същият, откакто тя си тръгна.
Ще поставите ли диагноза?
Ще се постарая.
Женен ли сте, сър?
Не съм, госпожо.
Приятели, приятели.
Благодаря на всички,
че почетохте това знаменателно събитие.
Милата ми племенница Каролайн
скоро няма да е под моя опека,
защото през декември навършва пълнолетие,
ала преди това трябва да я поверя
на грижите на друг.
Ънуин?
Къде е той?
Каролайн?
Май го видях да отива при коня си.
Боже, дано не съм казала нещо, което да го разстрои.
Ще танцуваме ли?
Ще ми кажете ли какво я мъчи?
Имам своите подозрения.
Пак ще се отбия утре. Междувременно...
С какво да я лекувам?
С мед, хвойна,
леко затоплено мляко
и най-голямото ви внимание.
Благодаря ви.
Това е новост.
Женена двойка, която взаимно се радва на компанията си.
Но те са се оженили по любов.
Така се твърди.
Боже мой, колко безразсъдно!
Франсис, радвам се да ви видя.
За съжаление не мога да върна комплимента.
Злобата е безсмислена, Франсис.
От братовчед ви не очаквам да прояви разум, но...
Е, не очаквайте и от мен.
Добър вечер, Джордж.
Рос.
Не очаквах да ви видя тук.
Рей Пенвенън държи да покани и цялата сган.
Надявам се новата ви мина да преуспее.
Така ще стане.
Ще ми се да имах вашата увереност.
И за това ли трябва да завиждате?
Ще си послужим с всички нужни средства,
за да се сдобием с тази полица.
За какво ти говореше Елизабет? - Нищо важно.
Може ли да дойда?
Нивата на водата са паднали поне с фут.
По мои изчисления.
Ще продължиш ли да ги следиш? - Със сигурност.
Значи машината работи?
Така изглежда.
Какъв е планът ни?
Продължавайте да източвате. Утре ще взривяваме.
После пресейте рудата и ако имаме късмет...
Мед. Изплъзващите се залежи на Треворги.
Да започваме.
Да си призная, когато г-н Франсис започна работа тук,
имах своите съмнения, но доказа, че е повече от способен да се справи.
Такива като теб тук не са добре дошли.
Какво беше това?
Старият Ник Вигъс. Хората говорят, че той е доносникът.
Не би ме изненадало.
Предател!
Защо те нападат тези мъже, Ник?
Нямам представа, капитане. Нищо не съм сторил.
А защо мислят друго?
Дявол ме взел, ако знам.
Дявол те взел и още как!
Явно те нападат
заради навика да се обръщаш срещу другарите си.
Аз ли, сър?
Вие, сър.
Остави Джим Картър да понесе вината за бракониерската ти лудория.
Прибираш гвинеите на Джордж Уорлеган,
за да свидетелстваш срещу мен в съда.
Аз не съм доносникът.
Но след като ме обвинявате, нека ви попитам,
защо да не се продадеш на онзи, който заплати най-добре?
Във времена като тези, всеки сам си спасява кожата.
Като предаваш нас, предаваш и себе си.
Хубави думи ръсят благородните люде,
дето представа си нямат какво е да живееш в мизерия,
но понеже са имали вземане-даване с кухненски слугини, мислят другояче!
Капитан Рос! Капитан Рос!
Остави го на мира. Остави го!
Погрижи се д-р Енис да го почисти.
Каква цена си склонен да платиш за полицата?
Всякаква.
Така си и мислех.
Какво ще правиш с нея?
Зависи.
Не мога да повярвам, че ни посещавате.
След посрещането на Франсис снощи?
Не очаквам да измените на Франсис,
но вие лично не мислите ли, че враждата продължи достатъчно?
Познавате Франсис, щом си науми нещо.
Обвинява ви за съдебния процес срещу Рос.
Рос!
Де да се радвах на същото благоволение, което виждам в очите ви.
Нека бъда откровен.
С Рос никога не сме се спогаждали.
Що се отнася до мен - нищо повече от сблъсък на характери.
Що се отнася до него - прилича на болест.
Хвърля се с главата надолу от едно бедствие на друго,
а вини мен за всичко.
Не мисля, че е честно.
Така е за родения в богатство.
Но пък му липсва ясна преценка.
Неразумното му начинание за претопяване на руда беше обречено от самото начало.
Остана без пукната пара,
твърде горд да помоли за помощ,
затова е подписал полица за 1000 паунда при лихва от 40%.
Стигне ли до просешка тояга
и завлече Франсис със себе си,
несъмнено мен ще обвини,
че съм откраднал медта от земята му за една нощ!
Може ли да попитам откъде узнахте за полицата?
Попадна в ръцете на чичо ми Кери.
И какво възнамерява да прави чичо ви с нея?
Ще ме остави аз да се разправям.
Може би ще пожелаете да я даря на Рос?
Бихте ли го сторили?
Ако се откаже от своята враждебност.
Искате ли да го сторя?
Какво искате в замяна?
Единствено пак да бъда ваш приятел.
Ще видя какво мога да направя.
Джордж Уорлеган.
Помня първия път, когато Франсис ви доведе тук.
Нагизден с флинтифлюшки и безвкусно облекло.
И аз го помня.
Говори по-високо, момче! Малко съм глуха.
Все още сте над земята.
Трябва да има закон дъртите вещици да бъдат избивани.
Носехте кадифе и коприна. Ясно беше, че майка ви няма вкус.
И да бяхте последната от рода Полдарк, лично щях да го извърша.
Гледахте като разярнено биче,
заблудило се далеч от обора.
Не се бойте, вашите праплеменници
сами копаят гроба си без моя помощ.
Довиждане, стара жено.
Дано следващия път като дойда да сте шест фута под земята.
Явно Джуд ще изчака да завършим със засаждането,
преди да се промъкне обратно?
Не ми говори за оня гущер!
Може той да е доносникът!
Тоя самохвалко? Все мели, устата му не спира!
Докато минавах покрай мината на съпруга ви,
се натъкнах на мъж, пребит и окървавен.
Името му май беше Вигъс.
Познавам го. Заплаща му се в руда.
Разказа ми, че са се настроили срещу него
по повод слуховете.
Слухове?
За доносника.
Тъй отдалечена сте тук,
че приказките явно не стигат до вас.
Във всеки случй, слуховете разгневяват хората.
Който и да е пребил Вигъс, има сериозни подозрения,
че се занимава със свободна търговия.
Успяхте ли да откриете кой е бил?
На този етап не съм склонен да го правя.
Надявам се, че нападателят ще осъзнае грешката си и няма да я повтори.
Може само да съчувстваш на съпругата му,
да понася такъв буен нрав.
Д-р Енис. Чухте ли за Ник Вигъс?
Капитан Полдарк го е халосал, но се кълне, че не е предател.
И защо го подозирате?
Подозираме се помежду си, сър.
Смразява ти се кръвта, като си помислиш, че един от нашите ни мами.
Д-р Енис.
Чарли.
Кажете на Розина как ми се оправи здравето,
откакто започнах да поправям платна.
Ще докарвам добри пари, ако пак реша да се задомя.
Имаш ли някого наум?
Може би.
Може би и аз имам някого наум.
Не върти очи пред лекаря. Той не е за теб.
Нито за друга девойка, сър. Аз съм женен за работата си.
Реших, че може да ви открия тук,
при любимите ви рибари.
Извинете ме, г-це Пенвенън, нямам време за...
Позволете да ви се извиня. За неучтивостта ми онзи ден.
Ето на!
Това не го очаквахте.
Толкова ли съм ви неприятна?
Неприятна?
Заставате между мен и работата ми
всеки ден през последните 12 месеца,
неспособен съм да забравя лицето ви,
начина, по който извръщате глава,
отблясъците в косите ви,
искам да чуя, че сте се омъжили,
но тръпна от ужас да го чуя,
ако това е неприязън...
Може би ще разпознаете симптомите вместо мен?
Яздите ли за удоволствие?
Ще съм в гората
до Килеуарен утре, след 8 сутринта.
МакНийл беше тук.
Насърчен от снощните ти усмивки, несъмнено?
Повлиян от гледката на пребития от теб Ник Вигъс.
Смяташ, че идва заради мен, ами ако идва заради теб?
Ами ако знае нещо?
За какво? - За твоето вземане-даване с Тренкром!
Колкото по-често ни навестява...
Толкова по-вероятно е да надуши нещо.
И вече не можеш да го обезкуражиш,
без да събудиш подозрения.
Значи аз съм виновна?
Изпусна голяма забава. Джордж Уорлеган ни удостои с присъствието си.
Какво искаше?
Да се сдобрите.
Затова ли се отбива, когато ме няма?
Знам, че постъпи злонамерено, преследвайки Рос,
но си мисля, че ще опита да се поправи, ако има възможност.
Как?
Като не се възползва от властта, която има.
Знаеш, че притежава и земята, върху която стъпваме.
Няма да ти навреди, ако смекчиш враждебността си спрямо него,
дори само за да го възпреш да използва властта си срещу нас.
Може да отида и да го видя.
Пожела смъртта ми. Нарече ме "дърта вещица".
Какво каза, лельо?
Голяма грешка.
Франсис.
Елизабет ми каза, че сте я посетили днес.
Дано сте възприели посещението ми в духа на намеренията ми.
Така мисля.
Дано и вие възприемете казаното от мен в същия дух.
Повече няма да стъпвате в къщата ми.
Нито да доближавате мен, семейството ми, включително сина ми.
Той вече не е ваш кръщелник.
Вече не сме ваши приятели.
Може да ни изхвърлите от Тренуит, ако желаете.
Нищожна цена,
за да избегнем вредното ви познанство.
Изискай да изплатят заемите си. Изхвърли ги на полето!
Няма да накарам Елизабет да страда заради глупостта на съпруга си.
Благодарение на полицата, не се и налага.
Възхищавам се на Франсис.
Какво?
Може да не е хубав като някои, нито така дързък,
но притежава мъдрост и цени собствената си кожа.
Може би ще живее по-дълго поради тази причина.
Аз не притежавам ли мъдрост?
Ще познаеш ли дали някой ще предаде приятелите си?
Може би трябваше да се омъжиш за братовчед ми?
Той е добър човек. Притежава неща, които ти липсват.
Но ти притежаваш неща, които липсват у него.
Ако ви съберат заедно, ще се получи съвършен мъж.
Толкова много ли има да се желае от мен?
Да, Рос. Има много какво да се желае.
Не събуждай мама.
Татко трябва да тръгне рано за мината, за да взривяваме.
Ще се върна у дома навреме, за да ти прочета приказка.
Казах на Хеншоу, че сам ще запаля фитилите. Да слизаме?
Разбира се.
Имам чувството, че съдбите ни ще се променят днес. Налага се!
След казаното на Джордж снощи.
Разбързал си се.
Имам среща.
С Каролайн?
Не се въодушевявай. Нищо няма да излезе.
Никак не си подхождаме. Тя е богата наследница, а аз съм...
Незначителен като кухненска слугиня?
Не може ли жената да удостоява с обществено положение, като мъжа?
Рос ме издигна.
Рос е наясно, че е пълен победител от тази сделка.
Госпожо.
Благодаря.
Наздраве за медта, господа.
Намери ли нещо?
Какво ще кажеш за това?
Да съберем още проби,
да ги качим горе и задълбочено да ги проучим.
Г-жа Полдарк ви чака горе, капитане. Каза, че е спешно.
Ти върви, Рос. Аз ще остана.
Това пристигна за теб.
От Паскоу е.
Вика ме в Труро.
Лоши новини?
Ще узнам повече, когато го видя.
Нямам представа защо дойдох.
Тогава ще се зарадвате да чуете, че си тръгвам днес.
Чичо Рей ми е сърдит.
Иска да ме държи на сигурно място, докато ме омъжи.
Което ще се случи кога?
Кой знае?
Във всеки случай, няма да е за Ънуин.
Той ме заряза.
Или май беше обратното?
Кажете ми, кой е Дуайт Енис?
Силният, способен мъж, прекрачващ стаята на болния
или неувереният, когото виждам днес?
Мъж без богатство.
Парите никога не са били в изобилие, а учението погълна каквото имах.
Рядко се срещам с жени, освен като пациентки.
Ако дойдете с възпалено гърло,
знам какво да правя.
Но ако ви срещна в гостна,
за мен ще сте създание, чиито настоения и маниери
никога няма да проумея
а ако ми се подиграете, което често се случва да правите,
ще заприличам на глупак с ще си вържа езика.
Бедният Дуайт.
Толкова самоуверена ли ви се струвам?
Колко добре са ме обучили.
Докато вие сте учили за лекар,
аз съм учила за богата наследница.
Наследницата трябва да се научи да ходи,
да се облича, да язди, да танцува.
Казвате, че не познавате жените, освен като пациентки.
Аз въобще не познавам мъжете.
Какво бихте искали да узнаете?
И сега,
несъмнено, ме мразите.
И сега, несъмнено, ви мразя.
Трябва да си отида,
докато дойде декември.
Нищо няма да се промени.
Едно ще се промени.
През декември навършвам пълнолетие.
Франсис помири ли се с Джордж снощи?
Не, доколкото знам.
Кога мога да отида в мината, мамо?
Когато открият мед.
А ще открият ли?
Не съм виждала Франсис по-убеден в нещо друго.
Или по-целеустремен лично да го открие.
Така дълго е в сянката на Рос,
мисля, че иска да спечели възхищението му.
Ами твоето?
Понеже е последната ти нощ с нас,
помолих г-жа Таб да приготви специален десерт.
Да си виждал капитан Хеншоу?
Или Заки Мартин?
Току-що ги изпуснахте, сър.
Аз да ви услужа?
Не, няма значение. Ще ида до Нампара.
Благодаря.
Франсис.
Рос още не се е върнал от Труро.
Това да не е мед?
Не смея да се надявам, но...
Да. Мисля, че е възможно.
Трябва да се връщам в мината.
Ще кажеш ли на Рос да им хвърли поглед като се върне?
Няма ли да останеш и сам да го попиташ?
Той ще изпита голямо облекчение.
Най-съкровеното ми желание е да съм му полезен.
За да изкупя вината си.
Не ме питаш каква вина искам да изкупя.
Не съм сигурна, че искам да знам.
Мисля, че трябва да ти кажа. - Франсис, няма нужда.
Преди години, когато медна компания "Карнмор"
се бореше за живота си,
Джордж ме посети една вечер.
Верити ни беше напуснала и винях теб за женитбата й.
В яростта си разкрих на Джордж
имената на акционерите в "Карнмор".
Подозирам, че Рос, както и ти,
вече сте се досещали,
но нямах куража да дойда и да ви го кажа открито.
Не можеш да изградиш наново приятелство
като игнорираш какво го е разрушило.
Така че вече знаеш.
Ще си тръгвам. - Почакай, Франсис,
ако се разединим сега, ще се нараним още повече.
Едно зло не натежава над многото добрини.
Важно е равновесието.
Вярваш ли в това?
Нищо чудно, че Рос те обича.
Дали още изпитва чувства?
Съмняваш ли се?
Понякога си мисля, че обича Елизабет повече.
Може ли да ти споделя нещо, Демелза?
Имаш един недостатък.
Нямаш високо мнение за себе си.
Дойде тук като миньорска дъщеря.
Омъжи се в древен род.
И прие стандартите му като свои.
Не съзнаваш собствената си цена.
Рос постъпи мъдро, когато те избра и...
Няма да го забрави.
Но Елизабет е
толкова прекрасна, от добро потекло.
Тя е първата любов на Рос.
Как да се състезавам със съвършенството?
Трябва да си избиеш идеята,
че някой ти е направил услуга
като те е допуснал в това семейство.
Ще го сториш ли?
Ще се постарая.
Джордж Уорлеган се е сдобил с полицата ми?
Уви,
не очаквам да прояви симпатия
при молба за удължаване срока на заема.
Лека нощ, сър.
Сериозно ли е?
Да. Лекар не може да я излекува.
А какво?
Тя копнее за вашето присъствие,
а вашият живот е другаде.
И какво може да се направи?
Сърдечните болежки
вие трябва да излекувате, госпожо.
Благодаря ви.
Утре трябва да си тръвам, лельо.
Имам съпруг и дом, при които да се върна.
Ала те не се нуждаят от теб както Тренуит.
Нямаш деца.
А и картите...
днес заплашват, че ще ни споходи зло,
което може би само ти можеш да предотвратиш.
Помощ!
Помогнете ми!
Има ли някой там?!
Помогнете ми!
Помощ!
Франсис ще вечеря ли с нас?
Изпратих да го повикат от Нампара.
Дългът ми е в ръцете на семейство Уорлеган.
До Коледа трябва да намеря 1400 паунда.
Иначе?
Ще загубим всичко, което притежаваме,
а аз отивам в затвора за длъжници.
Дойде някой от Тренуит
да търси г-н Франсис.
Той не е ли в мината?
По това време?
Помощ!
Някой!
Дойдох възможно най-бързо.
Г-н Франсис ли е?
Мисля, че може още да е долу.
Никой не го е виждал от часове.
Демелза, изчакай тук.
Някои от мъжете са го видели да се отправя към 30 ниво.
Тогава ще започнем оттам и ще продължим нататък.
Франсис!
"... Томпсънс, госпожо."
Благодаря, Пруди.
Капитан Хеншоу ме е извикал.
Нещастен случай?
Франсис е изчезнал.
Франсис!
Да пробваме на по-долните нива.
Полека!
Долу има още много вода.
Рос! Помогни ми!
Рос.
Франсис!
Франсис, там ли си?
Рос. - Франсис!
Рос?
Подай ми ръка. - Знаех, че ще дойдеш.
Г-н Франсис?
Франсис!
Франсис.
Защо, по дяволите, не се научи да плуваш?
Това е конят на баща ти.
Ще проверя дали вечерята му е готова. - Аз ще отида.